Raġel tilef ħajtu wara li waqa' minn fuq il-mutur tiegħu fi Triq Mikiel Anton Vassalli. Kelliem għall-Pulizija qal lil Newsbook.com.mt li l-inċident seħħ illum għall-ħabta tal-5.15pm. Ir-raġel li huwa ta' nazzjonalità Serba kellu 53 sena u residenti Birkirkara. Il-Pulizija spjegat li r-raġel sofra xi ġrieħi meta għal xi raġuni tilef il-kontroll tal-mutur tiegħu waqt li kien qiegħed isuq. Il-vittma ngħata l-għajnuna fuq il-post u ttieħed l-isptar Mater Dei b'ambulanza, madankollu huwa ġie ċċertifikat mejjet ftit tal-ħin wara. Il-Maġistrat tal-Għassa Marseanne Farrugia ħatret inkjesta dwar dan il-każ. Ritratt: Maltese Roads Traffic Updates Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61790e93c746a_rand.td-a-rec-img{text-align:left}.td_uid_3_61790e93c746a_rand.td-a-rec-img img{margin:0 auto 0 0}